CELEX: 32013D0085
Language: sl
Date: 2013-02-14 00:00:00
Title: 2013/85/EU: Sklep Komisije z dne 14. februarja 2013 o nevključitvi nekaterih snovi v Prilogo I, IA ali IB k Direktivi 98/8/ES Evropskega parlamenta in Sveta o dajanju biocidnih pripravkov v promet (notificirano pod dokumentarno številko C(2013) 670)  Besedilo velja za EGP

16.2.2013   
            
            
               SL
            
            
               Uradni list Evropske unije
            
            
               L 45/30
            
         SKLEP KOMISIJE
   z dne 14. februarja 2013
   o nevključitvi nekaterih snovi v Prilogo I, IA ali IB k Direktivi 98/8/ES Evropskega parlamenta in Sveta o dajanju biocidnih pripravkov v promet
   (notificirano pod dokumentarno številko C(2013) 670)
   (Besedilo velja za EGP)
   (2013/85/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti drugega pododstavka člena 16(2) Direktive,
   ob upoštevanju naslednjega:
   
               (1)
            
            
               Uredba Komisije (ES) št. 1451/2007 z dne 4. decembra 2007 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta o dajanju biocidnih pripravkov v promet (2) določa seznam aktivnih snovi, ki se ocenijo glede njihove možne vključitve v Prilogo I, IA ali IB k Direktivi 98/8/ES.
            
         
               (2)
            
            
               Za mnoge kombinacije snovi/vrst pripravkov, vključene v navedeni seznam, so se bodisi vsi udeleženci umaknili iz programa pregledovanja bodisi država članica, imenovana za poročevalko pri ocenjevanju, ni prejela celotne dokumentacije do roka iz člena 9 in člena 12(3) Uredbe (ES) št. 1451/2007.
            
         
               (3)
            
            
               Zato je Komisija v skladu s členom 11(2), členom 12(1) in členom 13(5) Uredbe (ES) št. 1451/2007 o tem obvestila države članice. Navedeno obvestilo je bilo objavljeno tudi v elektronski obliki.
            
         
               (4)
            
            
               V treh mesecih po navedeni objavi je več družb izrazilo zanimanje za prevzem vloge udeleženca za nekatere zadevne snovi in vrste pripravkov. Vendar te družbe nato niso predložile popolnega dosjeja.
            
         
               (5)
            
            
               Na podlagi člena 12(4) in (5) Uredbe (ES) št. 1451/2007 se zato zadevne snovi in vrste pripravkov ne vključijo v Prilogo I, IA ali IB k Direktivi 98/8/ES.
            
         
               (6)
            
            
               Zaradi pravne varnosti je primerno določiti datum, po katerem se biocidni pripravki iz vrst pripravkov iz Priloge k temu sklepu, ki vsebujejo aktivne snovi iz navedene priloge, ne bi smeli več dajati v promet.
            
         
               (7)
            
            
               Ukrepi, predvideni s tem sklepom, so v skladu z mnenjem Stalnega odbora za biocidne pripravke –
            
         SPREJELA NASLEDNJI SKLEP:
   Člen 1
   Snovi, navedene v Prilogi k temu sklepu, se za zadevne vrste pripravkov ne vključijo v Prilogo I, IA ali IB k Direktivi 98/8/ES.
   Člen 2
   Za namene člena 4(2) Uredbe (ES) št. 1451/2007 se biocidni pripravki iz vrst pripravkov iz Priloge k temu sklepu, ki vsebujejo aktivne snovi iz navedene priloge, od 1. februarja 2014 dalje ne dajejo več v promet.
   Člen 3
   Ta sklep je naslovljen na države članice.
   
      V Bruslju, 14. februarja 2013
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 123, 24.4.1998, str. 1.
   
      (2)  UL L 325, 11.12.2007, str. 3.
   
      PRILOGA
      
         Snovi in vrste pripravkov, ki se ne vključijo v Prilogo I, IA ali IB k Direktivi 98/8/ES
      
      
                  Ime
               
               
                  Številka ES
               
               
                  Številka CAS
               
               
                  Vrsta proizvoda
               
               
                  Država članica poročevalka
               
            
                  Glutaral
               
               
                  203-856-5
               
               
                  111-30-8
               
               
                  5
               
               
                  FI
               
            
                  4-(2-nitrobutil)morfolin
               
               
                  218-748-3
               
               
                  2224-44-4
               
               
                  6
               
               
                  UK
               
            
                  4-(2-nitrobutil)morfolin
               
               
                  218-748-3
               
               
                  2224-44-4
               
               
                  13
               
               
                  UK
               
            
                  N,N’-(dekan-1,10-diildi-1(4H)-piridil-4-iliden)bis(oktilamonijev) diklorid
               
               
                  274-861-8
               
               
                  70775-75-6
               
               
                  1
               
               
                  HU
               
            
                  Salicilna kislina
               
               
                  200-712-3
               
               
                  69-72-7
               
               
                  1
               
               
                  NL